एसपी साउथ राहुल कुमार लोढ़ा ने बताया कि अभी तक आदेश ने अपने साथियों के साथ मिलकर कुल 33 हत्या करने की बात कबूल की है। लूट से मिली रकम के बारे में आदेश ने पुलिस को बताया कि लूटा गया माल और ट्रक बिकने पर मिलने वाली रकम गिरोह में बांट लेते थे। इस तरह उसके पास एक केस में 20-25 हजार रुपए ही आते थे। जिन मामलों में वह पकड़ा गया था, उनके केस लड़ने में भी काफी पैसा खर्च हो गया। साथ ही काफी रुपए उसने खाने-पीने में उड़ा दिए।